IN JUNIE het verskyn:
Die volgende Onderwerpe / Resepte / Lesers navrae
8 wen PATAT resepte
DADEL happies, bolletjies, balletjies,truffels en rolletjies!
SKON / BOTTERBROODJIES bêremengsel
AFVAL en SULT / BRON
VADERSDAG met BELSBOKBOUD
24 BESTE SJOKOLADE KOEK resepte !!
JUNIE 2010 !
Donderdag. 24 Junie
Vroeg oggend lê die bos se blaredak en die omliggende grasveld langs die Gariep spierwit geryp. Krakend onder my skaapvel pantoffel-sole as ek vroeg uitgaan om wit kristal foto's van alles te neem. Tot my vingers en tone begin krul van die koue dan hardloop ek behoorlik terug na my oewerhuisie om dadelik my hande om 'n warm koppie koffie te kan vou. Dan staan ek so slukkie vir slukkie en kyk hoe die son sy eerste strale oor die rante anderkant die rivier gooi, hoe die strale oorkruip tot op onse stoep en dan begin die blare druppeltjie vir druppeltjie reën soos die witryp wegsmelt. Die Groot Genade, oorlewering, én die natuur, het my geleer dat sulke wit gerypte oggende die voorspoor is tot 'n prag dag! So tussen die goue son-gevulde windstil wintersdae, wil ek graag lesers se navrae beantwoord!
Ronel Henning het geskryf: Ek is opsoek na 'n patatgereg wat by braaivleis geëet kan word.Vermoed dit kry room bo-oor. Help groot asseblief!
Miemie Koukeas, het geskryf: Groot asseblief : ekonomiese sult resepte!
En Jeanette: Hi, ek sit in die vreemde en geniet al die lekker resepte en wenke. Ek soek na 'n resep vir iets wat ek baie jare terug gemaak het en nie die resep van kan onthou nie. Dit was dadel bolletjies gerol in klapper. Onthou net die dadels word opgewarm met botter en suiker. Nie seker wat nog nie. Sal baie waardeer as jy my kan help met die resep. Groetnis!!
Dankie vir jul navrae! Hoop ek kan help met die volgende!
Hier is 'n paar heerlike PATAT-RESEPTE
O.a. van Peter Veldsman en ANNA EKSTEEN. Kry gerus haar GROENTE-RONDOMTALIE en ander GROENTE reepteboeke, bestel op die RESEPTE blad, daar is heerlike goete daarin!! Geniet dit!!
110 g (125 ml/ 'n halwe koppie) suiker
125 g (125 ml/ 'n halwe koppie) gouestroop
50 g (50 ml/ 4 eetlepels) botter
1 stuk pypkaneel, in die middel deurgebreek
5 ml (1 teelepel) fyn gemmer
4-5 middelslag patats, geskil (in skywe gesny en in suurlemoenwater geplaas sodat die water die skywe bedek - plaas 'n piering daarop as hulle nie onder die water wil bly nie, dit keer dat dit verkleur!)
gedroogde nartjieskil OF vars dungeskilde lemoenskil
vanielje-geursel OF selfs 'n lepeltjie of twee brandewyn,soetwyn of sjerrie
1. Skep die suiker in 'n kastrol en voeg ongeveer 75 ml (6 eetlepels) van die patatwater by. roer oor lae hitte totdat die suiker opgelos is. Verhoog die hitte en kook een minuut lank. Voeg die gouestroop, botter, kaneel en gemmer by en roer totdat die botter gesmelt is en die mengsel begin borrel.
2. Dreineer intussen die patatskywe. Moenie droogdruk nie. Voeg die patats by die stroop en gebruik 'n houtspaan om die skywe om te keer sodat almal behoorlik met stroop bedek is. Sit die deksel op, verlaag die hitte na laag en prut ongeveer 20 minunte lank. Daar sal nou 'n redelike hoeveelheid vloeistof in die kastrol wees.
3. Verwyder die deksel, geur met sout na smaak en voeg die skil by. Verhoog die hitte effens. Prut totdat die sous begin taai raak en keer die skywe af en toe met 'n houtspaan om. Van die skywe sal begin sag kook en breek. Hou so aan totdat die mengsel mooi toffiekleurig en taai is. In hierdie stadium kan die soetpatats met 'n klein bietjie vanielje-geursel gegeur word, indien verkies. Skep in 'n opdienskottel en hou warm.
Sit voor saam met braaiboud, varktjops, geroosterde hoender of gestoofde skaapnek.
HOE OM PATATS TE BAK
Patats hoef nie stroopsoet gedokter te word nie. Maar moenie hulle net in gesoute water gaan staan en opkook nie.
Maak so: Kies patats wat almal ongeveer ewe groot is sodat hulle dieselfde gaarmaaktyd sal he. Skrop mooi skoon sonder om te skil. Plaas die patats in 'n oondpan en bak teen 160C. Bak ongeveer een tot een en 'n half uur lank. Toets met 'n toetspen. Die patats moet in die middel sag wees. Verwyder uit die oond en Voila!!
Hier is 'n plan met oorskiet- gebakte patats. Nie so soet soos die soetpatats nie, maar geurig en 'n besonderse bykos by braaivleis se boerewors. Selfs deftig by 'n skyf beesfilet en 'n sousie op die bord by die gestyfde damasktafeldoek vir die meer formele ete!
(EK, gebruik sommer gekoopte bevrore skilferkorsdeeg met hierdie vulsel.)
Slegs die helfte van die deeg word vir die patattert gebruik.
Suurroom word egter verpak en aangekoop in houers van 250-275 ml en daarom word 'n dubbele hoeveelheid deeg berei,die ander helfte kan jy vir latere gebruik vries.
415 g (875 ml/ drie en 'n halwe koppie)koekmeelblom
12,5 ml (1 eetlepel) sout
3 ml ('n halwe teelepel) rooipeper
3 ml ('n halwe teelepel) mosterdpoeier
100 g (100 ml/ 8 eetlepels) koue botter, in blokkies gesny
een houertjie (250-275 ml) suurroom
3-4 gebakte patats (lees weer hierbo)
10 ml (2 teelepels) fyn gemmer
3 jumbo- of 4 ekstragroot eiers
125 ml ('n halwe koppie) dik room
185 ml ('n driekwart koppie) melk
125 ml ('n halwe koppie) groenteaftreksel (gebruik 'n halwe blokkie)
5 ml (1 teelepel) borrie
'n halwe fyngerasperde neutmuskaat
1. DEEG: Sif die meel, sout, mosterdpoeier en rooipeper in die bak van 'n elektriese menger. Voeg die botter by die meelmengsel en klop 30 sekondes lank met die K-hak by "spoed 2". Verhoog die spoed tot 4 en klop nog 15 sekondes. Verminder die spoed tot 1 en voeg die suurroom by. Klop nog 20-30 sekondes totdat die deeg 'n bal vorm en die kante van die mengbak skoon is. Keer uit oop 'n meelbestrooide deegplank en druk liggies saam. verdeel in twee dele. Bedek met kleefplastiek en plaas minstens 30 minute lank in di ekoelkas om te rus voordat die deeg uitgerol word.
2. Voorverhit die oond by 220C (450F). Rol die deeg uit en voer 'n tertbord met 'n deursnee van 250 mm (10 duim) of effens minder met die deeg uit. Prik die boom van die deegdop met 'n vurk. Bedek met bakpapier en vul met droebone. Bak 10 minute lank. Verwyder uit die oond en verwyder die papier met die bone en al. Bak nog 5 minute. Verwyder en laat koud word. Verlaag die oondhitte tot 160C (325F).
3. VULSEL: Trek die patatskille versigtig af en sny in skywe van 12,5 mm ('n halwe duim) dik. Pak 'n laag patatskywe in die tertdop. Strooi vand ie gemmer oor. Klop die eiers, room, melk en aftreksel saam en geur met sout, peper, borrie en neutmuskaat. Skep van die eiermengsel oor om die skywe amper te bedek. Herhaal met nog patatskywe en geur weer met gemmer. Herhaal met van die eiermengsel. Gebruik al die patatskywe en skep die res vand ie eiermengsel oor om amper die kors tot bo te vul. Bak 35-45 minute lank totdat die vla gestol en die bokant van die tert mooi goudbruin is. Verwyder uit die oond en laat effens afkoel. Rond af met tamaties en kruie. Sit louwarm voor.
500g Patas geskil en in 1cm blokkies gesny
1 pakkie Royco Dik Wit Uie Sop
1 huisie Knoffel - fyngemaak
Gemaalde swart peper
Plaas rou patats in gesmeerde bak met 'n deksel (met 'n volume van 2L)
Meng al die bestandele en gooi oor patat
Bak teen 180°C vir 30 minute met deksel op
Haal deksel af en bak vir verdere 20-30 minute.
NOG PATAT TERTJIES
(4 klein tertjies van sowat 8 cm in deursnee)
225 g (400 ml) meel
125 g wit margarien, in klein blokkies gesny
30 ml botter, in klein blokkies gesny
ongeveer 2 eetlepels koue water
Sif die meel en sout saam in 'n mengbak. Voeg die strooisuiker by. Voeg die margarien en botter by en vryf in tot dit soos broodkrummels lyk. Voeg die water eetlepel vir eetlepel by en meng tot 'n stywe deeg. Maak toe met kleefplastiek en laat rus in die yskas vir omtrent 30 minute.
500 g patats, gaargemaak, fyngedruk en afgekoel
nog fyn kaneel om bo-oor te sif
styfgeklopte room, om voor te sit
Verhit jou oond tot 200 °C. Rol die deeg uit op 'n meelbestrooide oppervlak. Sny sirkels uit en voer gesmeerde tertbakkies daarmee. Klits al die vulselbestanddele goed saam en skep in die uitgevoerde bakkies. Plaas op 'n bakplaat en bak vir ongeveer 35 - 45 minute. Toets die vulsel met 'n toetspen - wanneer dit droog uitkom, is die tertjies gaar. Laat die tertjies in die bakkies afkoel en keer hulle dan versigtig uit. Sny 'n blaarvormige patroon uit 'n stuk papier en plaas die papier bo-op die tertjies. Sif kaneel oor en haal die papier versigtig af. Sit voor met styfgeklopte room.
GEBRAAIDE PATATS IN PYNAPPELSTROOP
500 g Patats
1 med Pynappel gerasper
½ k Bruinsuiker
¼ k Lemoensap
Kook patats in soutwater en trek die skil af. Maak 'n sous van die res van die bestanddele (behalwe malvalekkers). Verhit die sous bestanddele net tot kookpunt.
Rangskik patat skywe in oondskottel en plaas malva lekkers oor. Giet die sous oor.
Bak vir 20 tot 30 minute teen 180°C.
SOETPATAT EN APPEL GEREG
1.5 kg patats (geskil,skyfies gesny)
1 kg appels (geskil, blokkies gesny)
300 ml kookwater
250 ml vars lemoensap
200 g geelsuiker (250 ml)
7 ml gemmer
Plaas patatskyfies onder in kastrol. Plaas appelskyfies bo oor. Voeg naeltjies by. Bedek en stoom gaar, ongeveer 15 minute. Verwyder naeltjies, giet oortollige water af. Meng patat en appelskyfies deurmekaar. Plaas in 'n gesmeerde vuurvaste bak. Plaas lemoensap, suiker en gemmer in kastrol. Los suiker op, verhit tot kookpunt. Giet bo-oor patat en appels. Bak 30 minute lank in voorverhitte oond teen 180 grade C. Dien op saam met gebraaide varkboud of tong.
PATATS MET GEMMERKOEKIES:
½ pak Marshmellows - gesnipper
Pakkie gemmerkoekies - fyn gedruk.
Kook patats in soutwater tot amper gaar.
Meng suiker, stroop en room.
Pak lae patats en koekies, gooi suikermengsel oor.
Bak in matige oond tot sous dik word.
En MY GUNSTELING PATATS!!
1 rol Blaardeeg (ontdooi in yskas oornag)
1 teelepel karamelgeursel of vannillageursel
Kook patats sag in soutwater.
Rol blaardeeg uit en maak patats fyn en vou patats toe in blaardeeg.
Plaas in oondbak.
Meng suiker, room en karamelgeursel en gooi oor patats.
Bak in voorverhitte oond vir so 'n halfuur teen 180 grade
Hier's ook ámper al my DADEL bolletjie-resepte, party bykans dieselfde, so lees en kyk maar, watter een jul wil maak!
500 g Dadels - fyn gesny
200 g Marie beskuitjies in stukkies
Smelt suiker en botter oor lae hitte, die mengsel moet nie verbruin nie. Voeg dadel en eier by en roer goed sodat eier egalig inmeng. Voeg beskuitjies by en meng deeglik.
Haal van stoof af en gooi mengsel in 'n gesmeerde pan van 23 X 23 cm. Stryk plat met 'n mes. Strooi klapper bo-oor en laat koud word. Sny in blokkies en geniet.
Die Marie beskuitjies kan vervang word met Rice Krispies. Gooi genoeg Rice Krispies in. Rol nou die mengsel in balletjies. Rol die balletjies in die klapper.
250 g ontpitte dadels, fyn gesny
70 g klapper
Verhit die dadels, botter, strooisuiker en koeksoda in 'n dikboomkastrol tot kookpunt. Roer gereeld. Laat vir 3 minute kook tot dik, bruin en stroperig.
Verwyder die kastrol van die hitte, voeg die Rice Krispies by en meng goed. Laat afkoel.
Rol in balletjies en rol die balletjies in klapper. Bêre in 'n lugdigte houer.
(maak ± 48)
Nog DADEL EN ONTBYTPAP BOLLETJIES
Voeg rice crispies by.
DADEL EN NET TRUFFELS (Arina v.d. Landbou weekblad se resep.)
250 g (1 pakkie) ontpitte dadels, fyn gekap
130 g marsepein, in klein stukkies gesny
100 g (1 pakkie) gemaalde amandels
300 g donker sjokolade, fyn gekap
Verwerk die dadels in 'n voedselverwerker tot fyn. Voeg die stukkies marsepein, gemaalde amandels en heuning by en pols tot goed gemeng. Keer uit in 'n mengbak, rol in ewe groot balletjies en pak op 'n bakplaat. Verkoel tot yskoud. Smelt intussen die donker sjokolade stadig oor lae hitte tot heeltemal glad. Gebruik 'n vurk om die dadelballetjies in die sjokolade te doop. Lig elkeen uit en laat oortollige sjokolade goed afdrup voor dit op 'n vel waspapier gepak word om hard te word. Sodra hard, versier die truffels met eetbare goue of silwer poeier, of drup gesmelte, wit sjokolade daaroor. Pak in papiertruffelkoppies en in 'n mooi, vlak boksie met 'n deksel. Hou in die yskas. Lewer sowat 35 truffels.
(Uit Anna Eksteen se E-RESEPTE BOEK: VIR DIE SOETTAND!)
2.5ml vanilla geursel
15ml kakao 2 eiers, geklits
25g pakkie dadels, fyn gesny
250g pakkie klapper
12.5ml brandewyn (opsioneel)
Smelt botter, suiker en kakao saam oor stadige hitte. Voeg fyngesnyde dadels by. Verwyder van hitte. Laat effens afkoel en voeg die goed geklitse eiers by. Rol in balletjies en dan in klapper.
(Gaan kyk gerus op die RESEPTE bladsy, jul kan daar van Anna se boeke bestel!)
En, MY DADEL-DELIGHTS!(gaan loer gerus in die ARGIEF ook rond...)
VRUGTE EN NEUTE HAPPIES.(2 opsies)
½ kp baie fyn gekapte droë mango (of ander droë vrugte)
½ kp gekapte Macadamia's ( of Pekans)
½ tl fyn kaneel
1kp grondboontjie botter
1kp fyn gekapte dadels
1kp fyn gekapte droë appelkose
½ kp fyn gekapte Pekans
½ kp Macadamias
Meng alles baie goed. Rol in balletjies en rol balletjies in klapper of sesamsade.
Oor AFVAL en BRON / SULT:
WIKEPEDIA seg: ( Ek het dit bietjie geredigeer!!)Toe die meeste boere self hul vee geslag het was dit gebruikliker om die slagoorblyfsels vir geregte aan te wend, soos beestong, skaaptongetjies, bees- en skaapderms, harslag (gemaalde of in klein stukkies gesnyde longe, hart en lewer; soms ook milt of niertjies), 'peertjies' ('n hoefdier se testikels), beessnoet, skaapharsings, die netvet, soetvleis (sweserik), beesstert en dies meer.
Wanneer skaapafval met die kop berei word, saag 'n mens eers die kop oop en sit die harsings in die kleinpensie (ritikulum, ook harsingpensie, heuningkoekpens of ruitjiespens genoem) sodat jy dit met die kop, pens en pootjies in die afvalpot kan laat prut.
Party mense verkies hul afval met uie, aartappels en naeltjies. Party mense voeg borrie, kerrie, kortgekookte uie, wonderpeperkorrels, lourier, suiker en sout by. Dit maak 'n pot kerrieafval.
Teneinde die pens sag te kry en die misgeur te laat verdwyn, kook 'n mens hom eers 'n halfuur in 'n aparte pot kookwater met sowat 2 ETL asyn(hierdie proses word afwater genoem), waarna jy hom met die res van die afval laat prut. Afval neem omtrent 3 tot 4 ure se prut om gaar te wees; Die vleis is dan murgsag en dit val van die bene af.
As die vleis sag is word die skedelbene, pote en kake uit die pot gehaal, die vleis word in kleiner stukkies gesny waarna die vleis terug in die pot gesit word. Dan word die speserye en uie aan die afval toegevoeg en word dit 'n halfuur gekook, terwyl 'n mens dit goed roer om te verhoed dat dit aanbrand.
Afval lyk na 'n dik, klewerige, ryk bredie. Dit behoort goed lymerig te wees, aangesien die binnegoed van die onderste lit baie lymstof -- kollageen -- en gelatien bevat. As die afval heeltemal afgekoel is, stol dit.
Dit is baie belangrik dat die afval goed skoongeskraap is voordat dit gekook word. Die pootjies se harde naeldeel van die kloutjies moet afgehaal word, die kop en pootjies se hare moet met koeksoda of kalkwater afgeskraap word. Die pootjies moet tot by die eerste lit tussen die kloutjies ingesny word om die kliertjies te verwyder.
Veral pens kan die afval 'n wilde smaak gee indien dit nie goed skoongemaak is nie.
Deesdae word afval in die supermarkte en by slagters -- verbruikersvriendelik -- skoon en wit afgelewer of verkoop.
Kommersieel word Van varkkop en varkpote of beespote ook sult berei. Hierby word die vleis met met lourier, naeltjies, sout en peper gekook, dan word dit gemaal (sonder die lourierblare) en by die dik, lymerige sous teruggesit. Dan stol dit in 'n bakkie in die yskas. Soms is die sult te dik; in dié geval word die sult weer opgewarm en word daar water bygevoeg.
KERRIESULT (Peter Veldsman)
2,5 kg beesskenkels, gewas
1 beespoot, gewas
2 varkpote, gewas
3 vet knoffelhuisies, gekneus en geskil
3 groot uie, oorlangs (in die lengte) gehalveer, geskil en gekap
50 ml matige kerriepoeier
gemaalde peper na smaak
1. Plaas die skenkels en pote in 'n groot kastrol, bedek met koue waster en verhit tot kookpunt. Blansjeer die vleis en pote vir drie minute, verwyder en druk droog. Gooi die blansjeer-water weg.
2. Skep die vleis en pote in 'n groot kastrol en bedek met koue water. Voeg lourierblare, peperkorrels en knoffel by. Verhit tot kookpunt, verlaag hitte, bedek en prut 3-4 uur of totdat alles sag is. Laat afkoel, skep vleis en pote uit en laat koud word. Behou die vloeistof.
3. Braai uie in olie tot sag en deurskynend, maar nie bruin nie. Strooi kerriepoeier bo-oor en roerbraai vir 2-3 minute. Voeg asyn bietjie vir bietjie by sodra dit lyk of die kerriepoeier wil aanbrand. Roer elke keer goed deur. Voeg die res van die bestanddele by, verhit tot kookpunt, verlaag hitte en prut 5 minute lank.
4. Verwyder bene, sny die vleis kleiner of kap of maal dit fyn, na gelang van hoe grof of fyn jy van jou sult hou. Skep die vleis by die kerriemengsel en voeg van die behoue vloeistof (waarin die vleis gekook is) by sodat die vleis net-net met vloeistof bedek is. Prut een uur lank en roer af en toe deur. Indien nodig, kan nog van die behoue vloeistof bygevoeg word.
5. Giet die mengsel in 'n ge-oliede vorm, bedek met kleefplastiek en bêre in die yskas om te stol.
6. Keer die sult uit en sny dit in skywe. Sit voor met 'n tamatie-en-komkommer-sambal, slaphakskeentjies en lekker vars brood.
'n Wen-reseppie vir SULT:
('n Wyle terug vir my ingestuur deur 'n anonieme leser)
Sowat 1,5 kg skenkelvleis en 4-5 skaaptongetjies, in 'n pot geplaas met 'n koppie droë witwyn en net genoeg water om die vleis te bedek. Hierby kom 'n ui, twee wortels en twee selderystingels wat grof opgesny is, takkies roosmaryn, tiemie en pietersielie, 'n paar heel swartpeperkorrels, naeltjies en sout na smaak.
Onthou net dat heelwat sout gebruik kan word, want die sult word koud geëet, en dit demp dan die geur van die sout.
Prut nou die pot so twee uur, totdat die vleis maklik van die bene afval. Haal die vleis uit en laat afkoel.Verwyder alle bene. Laat die vloeistof in die pot nog 15 minute lank vinnig kook.
Dit is jou eie keuse of jy die velletjies van die tongetjies wil afhaal. Vir my pla hulle nie, want hulle kook nogal baie sag. Maar dalk verkies diegene met 'n fyner palet om die moeite te doen.(Ek, Retha, trek dit af, die velletjie maak die bron moeilik snybaar in sy koue vorm, en dit hoort eintlik af! )
Sny die tongetjies in skywe, plaas die vleis in 'n bak waarin jou sult gaan set, óf 'n broodpannetjie, óf 'n poedingbak.
Giet eers die vloeistof waarin die vleise gekook het deur 'n vergiettes en dan nog 'n keer deur 'n baie fyn sif.
Jy wil ontslae raak van enige stukkies wat ronddryf en as dit goed gesif is, gaan jy 'n helderbruin sous hê, eintlik nes consommé. Daar behoort omtrent 'n koppie en 'n half hiervan te wees.
Omdat die bene wat ek hier gebruik het, nie veel gelatien afskei nie, moet 'n bietjie kits-gelatien bykom. Hiervan neem ek drie teelepels en meng dit in 'n bakkie met 'n halwe koppie water. Dit staan so 10 minute om sag te word - dit stol eintlik heeltemal - en dan voeg ek dit by my steeds warm vleissous. Roer goed deur, proe of jy dalk nog sout nodig het en giet die sous oor die vleismengsel.
Plaas dit in die yskas en binne ses tot agt uur behoort dit goed gestol te wees. Oornag is die beste.
Om die sult uit die bak te kry, gly ek 'n mes om die rand van die sult en ek plaas die bak 'n paar minute in warm water.
Hou dan 'n bord oor die bak, draai dit om, en die sult behoort sagkens uit te val. As dit nie wil nie, sit dit net weer in warm water.
Nog 'n variasie is :
STERT en TONG SULT
Hiervoor gebruik jy 'n kilogram en 'n half osstert, 'n gepekelde beestong, een varkpoot en drie beesmurgbene.
Plaas in 'n groot pot met genoeg water om dit te bedek en met dieselfde groente en geurmiddels as hierbo.
Laat nou drie uur prut.
Haal die tong en beesstert uit, gooi die varkpoot, murgbene en groente uit en giet die sous soos in die vorige resep.
Plaas die sous weer oor die hitte en voeg 'n halfbottel rooiwyn daarby. Laat dit vinnig kook totdat die sous met die helfte afgekook is.
Haal intussen die vleis van die stert af, trek die vel van die tong af en sny die tong in blokkies.
Giet dan die sous oor die vleis totdat die vleis net-net bedek is.
Weer yskas toe en laat dit stol.
3kg beesskenkels (ék gebruik ook graag 'n mengsel van vark-pootjies ("Trotters") "Eisbeins" en skaap-skenkels! )
15ml swartpeper en sout
30ml appelkooskonfyt of perskeblatjang
Bedek die vleis met koue water, geur met sout en peper en prut tot baie sag. Skil die uie en sny dit in skywe. Verhit die olie en soteer die uie, kerriepoeier en borrie daarin. Voeg die res van die bestanddele by die kerriemengsel, verhit stadig tot kookpunt en laat afkoel. Ontbeen die vleis en sny dit in klein stukkies op. Voeg die kerriemengsel by die vleis en prut dit 'n uur lank. Giet dit in 'n nat bak en laat afkoel. Bedek die bak met kleefplastiek en plaas die sult in die yskas om te stol. Dit kan tot 2 weke in die yskas gebêre word.
Sult moet nie te styf wees nie. As dit die geval is, smelt dit in 'n groot kastrol oor matige hitte en vog nog kookwater by. Proe daaraan of dit ekstra smaakmiddels nodig het voordat dit weer gestol word.
En Jacques van PE het die volgende hieroor in 'n ou WEG gesê:
Daar is n groot verskil om bron en afval gaar te maak. Bron/sult kook mens vark pote en beesvleis saam met al die fieterjasies (spices) as dit gaar is maal jy dit soos verkies word (grof of fyn). Daarna meng jy alles goed en sit omtrend dieselfde hoeveelheid koue water by. Sit dit dan in n plat bak in die yskas - oornag. Die volgende oggend krap jy net die vet-lagie wat gevorm het af.
Afval - dis hoe!
2kg afval, 1 kg beespens.
Sny al die vleis en velle van die skaapkop af (as die kop nie in die oond gebak gaan word nie), sny alles including die pens, behalwe die blaar pens waarin die brein moet kom in bitesize chunks.
Braai 2 uie to bruin, haal uit gooi so 10 naaltjies, en 6 lourierblare, 10 heel swart peper korrels in die pot, sodara mens die spices begin ruik, gooi 3 eetlepels lekker sterk kerrie by en so 2 koppies kook water - staan terug want die kerrie dampe en stoom gaan jou treef. Gooi die skaap afval en beespens in dit pot. Gooi so 3 etlepels borrie in, n halwe koppie bruin asyn, sout, woestersous, en 2 lepel braaivleis speserye.
Laat dit stoom vir so 45 minute kook in die stoompot. as dit daarna nog taai is stoom vir nog 20 min, Gooi dan 6 artappels saam met die gebraaide uie in en laat stoom vir nog 20 minute. Meng 4 eetlepels Mezina met 500ml room en gooi dit by. Roer terwyl dit kook en die sous lekker dik is.
En ag, terwyl ek besig is, hier is sommer nog iets waarvan jul dalk sal hou!
(Ook uit 'n ou Landbou Weekblad. Het jul ook boeke en boeke vol uitgeskeurde wenresepte, uit al wat tydskrif is en oor die jare bymekaargemaak? Dan word party met sterretjies of regmerke of "Dis 'n wenner" of met 'n glimlag in al die kleure van die reënboog gemerk, met penne of kryte (toe die kinders nog klein was!!) wat op daardie tydstip in die kombuis rondgelê het!)
175 ml botter
Sif die meel, bakpoeier en sout saam. Vryf die botter met jou vingerpunte in tot krummelrig. Skep in 'n droë, gesteriliseerde fles of houer en verseël lugdig. Etiketteer en bêre in die yskas.
Vir elke 3 koppies (750 ml) skon-bêremengsel:
Klits 1 eier en 150 ml karringmelk saam. Voeg by die droë bestanddele en sny in tot klam krummels vorm wat aan mekaar vassit. Druk bymekaar op 'n meelbestrooide oppervlak en druk skons uit. Bak vir 15-20 minute teen 220 °C tot goudbruin en gaar. Lewer ongeveer nege skons.
Vir elke 6 koppies (6 x 250 ml) skon-bêremengsel:
Klits 2 eiers en 300 ml karringmelk saam. Voeg by die droë bestanddele en sny in tot klam krummels vorm wat aan mekaar vassit. Druk bymekaar op 'n meelbestrooide oppervlak en druk skons uit. Bak vir 15-20 minute by 220 °C tot goudbruin en gaar. Lewer ongeveer 18 skons.
Neutelekkers en heuningkoek
Die groot geheim by albei hierdie resepte is om te sorg dat die suiker heeltemal opgelos is vóór die mengsel begin kook en dat daar geen suikerkristalle teen die kastrol se rante of teen die lepel vassit nie. Kook die mengsels tot goudkleurig, amper 'n diep karamelkleur, voordat die koeksoda bygevoeg word.
125 ml vloeibare glukose
625 ml lig geroosterde, gemengde neute, grof gekap
Spuit twee vlak foeliebakkies van 20 cm x 20 cm goed met kleefwerende kos-sproei of smeer met botter. Hou eenkant. Verhit die suiker, glukose, sout en water baie stadig oor lae hitte terwyl aanhoudend geroer word tot ál die suiker opgelos is. Was enige suikerkristalle van die kante van die kastrol met 'n nat kwassie af. Verhit die helder stroop tot kookpunt en kook, sonder om te roer, tot die sagtebalstadium (238 °C op 'n suiker termometer). Jy kan die kastrol liggies kantel om te verseker dat die stroop eweredig kook en verkleur. Sodra sagtebalstadium bereik word, roer die neute by en kook verder tot die mengsel 'n diep goue kleur het. Verwyder van die hitte en roer versigtig (dit sal baie bruis) die vanieljegeursel en koeksoda by. Klop die mengsel deur en giet dadelik in die foeliebakkies. Laat heeltemal afkoel en breek in kleiner stukkies. Verpak lugdig (in 'n glasfles of 'n bakkie wat dig seël) en bind 'n mooi strik met 'n etiket om. Genoeg vir vier mense.
375 ml witsuiker
90 ml heuning
30 ml botter of margarien
Verhit die suiker en heuning stadig oor lae hitte terwyl aanhoudend geroer word tot ál die suiker opgelos is. Was enige suikerkristalle aan die kante van die kastrol met 'n nat kwassie af. Voeg die botter of margarien by, verhit tot kookpunt en laat prut, sonder om te roer, tot die mengsel 'n diep goue kleur het. Verwyder van die hitte en roer die koeksoda by. Die mengsel sal borrel en bruis. Gooi dit dadelik op 'n gesmeerde bakplaat uit en laat staan tot heeltemal koud en hard. Breek in stukke en verpak, of doop die stukke in gesmelte, donker sjokolade en laat hard word voor dit verpak word. Genoeg vir twee mense.
En aangesien dit nou SOMER by party van julle is, hier is 'n heerlike
SUURLEMOENSTROOP / SUURLEMOEN LEMONADE resep!
500 ml vars uitgedrukte suurlemoensap
750 ml witsuiker
Verhit ál die bestanddele baie stadig saam oor lae hitte terwyl aanhoudend geroer word tot ál die suiker opgelos is. Verhit tot kookpunt en prut vir so 2-3 minute.
Verwyder van die hitte, giet in gesteriliseerde bottels en verseël goed.
Bêre die stroop in die yskas en verdun met koue water of sodawater soos nodig.
Lewer ongeveer 500 ml stroop.
WENK: Plak etikette op en gee dit as geskenk saam met 'n mooi stel koeldrankglase.
Hoop jul het b.s. geniet!
Wil jy soms net verdwyn? Wel jy het nie towerkrag daarvoor nodig nie, al wat jy nodig het is 'n Bestemming!
Beste groete, R.
Sondag. 13 Junie. Die Sondag vóór VADERSDAG.
Dis 'n Son-stil windlose dag, met rimpellose Gariepwaters wat rustig en diep voor ons nuwe breë omtraliede-stoep verbyvloei. So nou en dan dryf 'n afgebreekte droë rivier-riet verby.
Geduldig en gedweë volg dit die rivier se stroom, hak hier en daar vas, hang so bietjie skuins en nes jy dink dit het vasgesteek kom dit moeiteloos vry en dryf verder. Verby die nou reeds goudgeel Wilger met sy klein skalie-strandjie op die oorkantste oewer, kom dan lui-lui skuins na ons oewer oorgedryf, verby die Dextertjies wat staan en waterdrink, verby die pompstasie vanwaar buur-boere waterpomp, om nuwe lande voor te berei na die huidige mielieoes gestroop is. Verby my Skolliehond ('n Skaap-kollie, Kelpie, met die naam SKOLLIE) wat blaffend 'n entjie saam met die drywende riet wil draf. Verby die droë boomstamme op die oewer waarlangs ons huisie staan. Verby en half onderdeur die oorhangtakke van die reuse Blink-blaar Wag-'n-bietjie, waarin drie katte uitbundig en rats baljaar sonder om in die water te beland!
Ons sit en teug welbehaaglik aan 'n koppie tee en sit gemeensaam en kyk na die rivier se vloei op hierdie wonderskone Goddelike dag. En my siel is in my, stil.
Binne in die blink vlek-vrye staal, gas-spitbraaiertjie, draai 'n BLESBOKBOUD.
Aan die agterkant pik 'n bruin, wit en swartvaal Spekvretertjie kort-kort fladderend na sy eie weerkaatsing, onafgesit deur die hitte, draaigeluid of reuk van gaarwordende vleis.
'n BLESBOKBOUD, ALA seun SW, gestop met knoffel, stukkies gerookte spek-en-kaasworsies en takkies roosmaryn. Goed gegeur en dik gesmeer met appelkooskonfyt.
In die oond is 'n oondbak vol skywe patats, met 'n ruim porsie stroop oorgegooi, daarna gestip met klontjies botter, en dan kom nog 1 kp room bo-oor. (As jy nie room wil gebruik nie, meng 1 kp ongegeurde jogurt met 3 tl kondensmelk.) Dit word alles liggies met kaneelsuiker bestrooi en bak nou stadig @ 180 grade C vir sowat 1 en 'n half uur, tot die patats gaar is en die sous mooi bruin soet en taai gekarameliseer het! As die vleis nog nie gereed is nie, en jy jou lus kan beteuel om langer vir die patats te wag, gooi so half koppie hanepoot of appel Liquifruit oor patats en bedek met foelie om te keer dat dit in die oond uitdroog... Ek gaps gewoonlik 'n bakkie vol as voorgereg...
Saam met die vleis en patats kook ek die laaste vars Spinasie uit die tuin voor die wintersryp dit gaan afmaai. Sit hierby 'n tamatie-sambal as slaai, en wat meer kan jy voor vra! Poeding?
Eet nóg 'n skeppie patats saam met 'n klein lepeltjie roomys wat so oor die warm patats insmelt... (Oe! Het ek verklap ek's mal oor patas? !!)
En op hierdie soete noot, groet ek en wens jul toe 'n rustige welbehaaglike dag!!
Maandag. 7 Junie. BLOU beslis nie! SJOKOLADE-BRUIN, Dis wat!!
So 'n wyle terug het 'n leseres, Hannie, geskryf: Ek soek die resep wat 24 april 1992 geplaas is vir ouma anna se Sjokoladekoek !
Wel, ek hét gesoek en ons Webmeester het, na ek gevra het hy moet in onse groter ARGIEF gaan loer, geantwoord:
Ek sou vreeslik trots gewees het as ons al 18 jaar op die lug was. Kammanuus en Onsdorp, bestaan egter slegs van vroeg die huidige eeu.
Ek sal gaan soek maar sy sal met n meer akkurate jaar moet kom. Groete, Hendrik Greeff
So, toe dag ek, Hannie, ek sal vir jou én ons ander lesers gaan soek na die béste en mees gewildste
SJOKOLADE KOEK RESEPTE !!
Party van hierdie resepte is deur my uitgetoets ander nie, (ek het bygeskryf!)Party is baie soortgelyk met net hier en daar 'n verskil, maar ek plaas dit nogtans.
Ek het die resepte uit boeke, tydskrifte, van tantes, susters, niggies, vriendinne en oorge-erf-tes gekry, party tot op Facebook raakgelees!
Party het op meer as een plek voor gekom dus neem ek aan dis plagiaatvry en baie gewild, en reeds male sonder tal geserkuleer, juis om daardie rede
gee ek dit hier ook weer vir die wat dit nog nie het nie!
Omdat soveel al, soveel male, van hand tot mond en andersom aan mekaar oorgedra is, weet ek regtig nie, WIE meer die oorspronklike skrywers daarvan was nie,
so indien dit jou ma of tannie of vriendin se resep is, laat weet gerus en ons kan dit gerus ook byvoeg!
En jul kan natuurlik ook vir my JUL gunsteling resepte aanstuur, wie weet, as die reaksie goed is, skep ons dalk 'n eksklusiewe
SO MAAK MENS-SJOKOLADEKOEK RESEPTEBOEK!!
Sorg net dat jou naam, en kort beskrywing vanwaar jy die resep het, en waarom dit spesiaal is, by is!
En ja, natuurlik kan ek nie naastenby al die resepte vir sjokoladekoek hier weergee nie, vergewe my dus as die een wat jy nog soek nie hierby is nie!
Vra gerus en ek soek dit vir jou! Die MILOENERS-RESEP laat ek aspris weg, want dis wraggies net té dekadent om gereeld te wil bak!!
Party dinge moet mens mee suinig te werke gaan...!
Maar as jul mooi vra...ek bewaar my TANT COBA se MILJOENERS SJOKOLADE KOEK vir spesiale dae..!
So Hannie, belees elk van die volgende en seg my: Was dit dalk een van hierdie resepte, waarna jy gesoek het?
Hierdie een was al op die werfie, een van Esme en Jan se oorspronklike resepte !!
3 MINUTE SJOKOLADE KOEK
1/3k sagte botter
1 3/4k Meel
1 t Vanilla of 2t Kitskoffie
Meng droë bestanddele saam.
Vryf botter in en voeg melk by. Meng alles goed deur.
Bak vir 40min in gesmeerde koekpan.
My seun SW, se selfbak-gunsteling resep: RASSIE SE MIKRO SJOKOLADEKOEK RESEP !
Rassie, sy nefie en die se niggie, Retha, is saam op 'n Nuwejaarsdag, oppad na ons toe in 'n motorongeluk oorlede.
Rassie het altyd die koek Sondag aande gebak, om Maandae saam te neem koshuis toe.
Na sy dood het my seun SW dit graag vir homself vir die koshuis begin bak! Dus, om verskeie redes, 'n familie gunsteling!)
1 kp meel
2 en 'n 1/2 tl bakpoeier
KLITS vir 30 sekondes:
1 kp kookwater
3 Etl Kakao
Meng nou alles. Klits weer .Gooi in 'n ringpan wat met handdoek-papier uitgevoer is.
Bak 6 min op HOOG. Haal uit, laat staan rukkie, keer uit, trek papier af, versier mildelik met karamel kondensmelk!
2 kp. meelblom.
1/2 kp. botter.
1/2 kp. warm water.
1 1/2 kp. suiker.
1/4 kp. kakao.
1/2 - 1 kp. karringmelk.
Sif droë bestanddele. Klop smeer en suiker tot room. Voeg goed geklitste eiers by en dan kakao gemeng met warm water.
Voeg droë bestanddele om die beurt met melk by. Voeg vanielje by. Bak vir 20 - 30 minute ( of bietjie langer ) teen 180 Grade C.
Vir 'n groot koek verdubbel bestanddele.(Peterjasie Resepte)
Karringmelk- As jy nie karringmelk in die huis het nie, kan jy die volgende probeer om dit te vervang:
Gooi 15 ml wit asyn of suurlemoensap in 'n maatbeker en vul die melk aan tot 250 ml.Laat staan vir 5 minute en gebruik soos die karringmelk in die resep.
OF verhit 25o ml melk effens in die mikrogolf. Voeg 22,5 ml (1.5 eetlepel) suurlemoensap of 20 ml wit asyn by die melk en meng goed.
Laat dit staan tot die mengsel afgekoel het.
OF gebruik 250 ml suurroom of gewone joghurt vir elke 250 ml karringmelk in die resep.
OF meng 25 ml kremetart met 250 ml melk en laat staan tot dit verdik het.
OF gebruik 125 ml melk en 125 ml gewone joghurt vir elk 250 ml karringmelk in die resep.
OF meng 250 ml ingedampte melk met 15 ml asyn.
LALLIE SE 5 min MIKROGOLF SJOKOLADE KOEK.
(Dit was ook in EGAFRIKAANS se geselsbrief: Begin jou dag 'n slag met 'n lag, geplaas, dalk het Lallie dit daar gekry of dit vir hulle gestuur! )
Hierdie is 'n lekker maklike en vinnige koek! .
1 k Bruismeel (of 1 K koekmeel - verander net bakpoeier na 2t)
4 e kakao (jy kan ook 2 Etl koffie [opgelos in baie min water] en 1 t vanielje byvoeg)
Klits die volgende:
Voeg alles bymekaar en klits
Bak 5 minute by 100% krag.
Laat staan 10 minute in pan voor jy dit uit gooi.
Voer pan met waspapier uit om te voorkom dat dit vassit.
Maak jou gewone sjokolade botter versiersuiker - net baie slap en loperig. Voeg kersies en neute by die versiersel.
ANITA de VILLIERS se SJOKOLADEKOEK
500 ml wit suiker
Sif die suiker, bruismeel en sout saam in 'n mengbak. Sit die botter, water en kakao saam in 'n kastrolletjie en verhit tot
al die botter gesmelt het. Voeg dit by die meelmengsel en roer goed deur. Klits die eiers liggies met 'n vurk en voeg by.
Voeg die karringmelk, koeksoda, vanilla en kaneel by. Roer tot alles goed gemeng is en gooi die beslag in 'n gesmeerde reghoekige glasbak (33x23x5cm).
Bak in die voorverhitte oond by 180 grade vir 30-40 minute of tot die koek gaar is.
Berei intussen die versiersel:
65 g botter of margarien, gesmelt
Sif die versiersuiker in kakao saam in 'n mengbak. Smelt die botter en voeg by. Voeg laastens die karringmelk by en meng goed.
Smeer die versiersel ook die warm koek sodra dit uit die oond kom. Laat in die bak afkoel en sny in blokkies.
(Die versiersel is geneig om langs die kante van die koek te poel, so soos dit afkoel kan jy maar weer
van die versiersel oor die koek smeer.)
SUZANNE se SJOKOLADEKOEK
Dit word sommer in 'n reghoekige glasbak gebak.
440 ml koekmeelblom
Voorverhit die oond tot 180 grade. Spuit 'n reghoekige glasbak met kleefwerende middel.
Skei die eiers en klits die eiergele goed. Voeg die olie en water by en klits goed. Voeg nou die suiker by en klits weer goed.
Sif die droë bestanddele saam, voeg dit by die eiermengsel en meng goed. Klits die eierwitte styf en vou dit by die mengsel in.
Voeg laastens die vanilla by. Gooi die beslag in die glasbak en bak dit vir 35 minute of tot gaar.
Die koek kan versier word met sjokoladeversiersel, gekookte kondensmelk of enige ander versiersel van jou keuse.
NESTLé se SJOKOLADEKOEK
Hierdie reseppie is op 'n Nestlé kakao-blikkie gekry.
Dis 'n klein resep - ideaal vir 'n ringpan, 1 enkel ronde- of vierkantige koekpan.
3 ml vanillageursel
Sif die meel, bakpoeier en sout saam in 'n mengbak. Meng die kakao en warm water in 'n beker en laat afkoel.
Meng die eiergele, olie, suiker en vanilla. Meng die kakao hierby in. Vou hierdie mengsel by die droë bestanddele in die mengbak en
meng goed. Klits die eierwitte tot styf, en vou dit liggies by die beslag in.
Skep die beslag uit in die koekpan van jou keuse en bak teen 180 grade vir 20-25 minute of tot die koek gaar is.
Versier die koek na jou keuse.
Die koek kan ook in die mikrogolf gebak word: Gooi die beslag in 'n 21 cm plastiek ringvorm. Plaas op 'n omgekeerde piering.
Mikrogolf dit op medium-hoog (80%) vir 10-12 minute.
PETRO vd WESTHUIZEN se SJOKOLADEKOEK.
2 eier geklits
Voer 'n mikrogolf koekbak - ringpan met bakpapier uit. Meng in ander bak botter, suiker en water. Kook onbedek vir 4 minute.
Roer eenkeer om. Laat koud word by kamer temperatuur. Sif droë bestanddele saam. Meng met verkoelde mengsel en voeg eiers by.
Die mengsel moet glad wees. Gooi in koekpan en kook onbedek vir 10 minute. Bedek en laat staan vir 10 minute in mikro.
OONDPAN SJOKOLADEKOEK (1)
250 ml (1 koppie) warm water
125 ml (halwe koppie) kakao
Smeer 'n oondpan goed.
Meng kakao en warm water, laat afkoel.
Sif die bruismeel, sout en bakpoeier.
Klits suiker, vanilla en eiers vir 10 minute (ja 10 min) dit baie belangrik !!
Voeg olie en kakaomengsel by die suikermengsel en klits net deur.
Vou dan die meelmengsel by.
Bak vir 40-45 minute by 180 grade.
1 en half koppie suiker
1 en half koppie water
Kook als saam.
Terwyl die koek in die oond is moet die sous vir ten minste 5 minute
kook. Ek maak die sous 1 en half keer aan. Dit maak die koek net lekker
nat. Sodra die koek uit die oond kom moet die kokende sous stadig oor
die warm koek gegiet word. Dit trek sommer dadelik in. Om die rante van die koek
werk baie stadig sodat dit teen die rante ook kan inloop.
OF jy kan
die koek eers laat afkoel, keer die koek dan om op 'n skinkbord en giet
die warm sous dan oor.
Klits 250 ml room (Orley-whip werk beter want dit klits stywer) en 1 (of 'n half blikkie) karamel kondensmelk saam.
Hang af of jy dit soet wil hê of nie. Smeer dit oor die koek en versier met sjokolade splinters, krulle of sommer 'n gebreekte "Flake."
MARITHA de BEER se SJOKOLADEPANKOEK (2) 'n wenner van my eie keuse!!
(Huisgenoot Wenresepte 3)
Hierdie koek is heerlik - GENIET DIT! My kinders noem dit sommer DAM-KOEK, want as ons piekniek
gaan hou het by die dam, het ek dit gebak en net so in die oondpan saamgeneem, dit blokkies gesny en elke blokkie het 'n rooi kersie in gekry!
Was hulle mal oor my!
75 ml kakao - gesif
2 eiers - effens geklits
1/2 pak versiersuiker - gesif
125 ml kakao - gesif
80 ml margarien - gesmelt
75 ml karringmelk (of melk met suurlemoensap)
Oond 180 ºC
Smeer oondvaste bak.
Sif suiker, meel en sout saam.
Verhit smeer, water en kakao saam tot kookpunt. (Ek doen dit sommer in mikrogolf)
Giet warm mengsel oor gesifte bestanddele en meng.
Voeg eiers, karringmelk, koeksoda, geursel en kaneel by en klits tot glad.
Giet beslag in bak en bak koek in oond 30 - 40 min - tot gaar.
Meng bolaag 'n rukkie voor koek uit oond gehaal word.
Meng versiersuiker, kakao, smeer en karringmelk. Skep liggies oor warm koek en smeer ewerig met agterkant van lepel of mes.
Laat afkoel en sny in blokke.
"Pyrex"-bak ipv. oondpan kan ook gebruik word en dit is nie nodig om koek uit te keer nie.
Bedien dit net so uit die bak uit.
Ek maak die resep DUBBEL aan as ek my groot oondpan gebruik.
60 ml Amarula-likeur (of sterk swart koffie!)
1. Meng kakao met kookwater en laat dit afkoel.
2. Klits eiers, suiker en olie saam, voeg koue kakao-mengsel by en meng deeglik.
3. Sif res van droë bestanddele by en meng goed.
4. Skep in 22 cm x 30 cm-pan en bak ongeveer 20 min. of tot toetspen skoon uitkom.
1. Kook suiker en water saam vir 5 minute en verwyder van stoof en voeg Amarula by. Roer goed. .
2. Prik koek met 'n vurk sodra dit uit die oond kom en gooi warm stroop oor.
1. Laat goed koud word, verwyder uit pan, smeer karamelkondensmelk en styf geklopte room oor.
2. Versier met Flake indien verkies (nie Pepperment Crisp nie, want dit belemmer die smaak). Dis 'n heerlike klam koek wat lekker klam bly.
WENK: Meer Amarula kan gebruik word indien verkies.(Peterjassie resepte)
'n HUISGENOOT SJOKOLADEKOEK, van jare terug – VLOOI, van Bak en brou, se persoonlike wenner!)
50 g (125ml) Kakao – gebruik soms minder, anders is die koek te donker.
115 g (125ml) Botter of margarien
150 ml Kookmelk
260 g (300ml) Strooisuiker (of gewone suiker, dit rys net nie dan so hoog nie)
200 g (375ml ongesif afgemeet) Koekmeelblom
15 ml Gliserien
Verhit die oond tot 190° (375F). Smeer die laag panne van 23cm in deursnee. Meng die kakao en kookwater (pasop dat dit nie brand nie).
Smelt botter in die kookmelk. Voeg kakao en vanielje by. Klits die eierwitte in 'n groot mengbak, tot styf. Klits strooisuiker bietjies by.
Klits tot die mengsel romerig is. Sif meelblom en bakpoeier en sout saam, oor die eiermengsel. Vou dit liggies in.
Voeg kakao en gliserien by en vou dit ook liggies in, tot dit goed gemeng is. Gooi deeg in panne, stamp die lugblasies uit.
Bak vir 20-25 min, of tot die koek aan die rand van die panne lostrek.
Naamgenoot Retha, se TANNIE SUZETTE se SJOKOLADEKOEK (Weg)
4 eiers, 1½k suiker, ½ t vanielje geursel
Klits die bestanddele baie goed saam
Verhit 1k melk en ½k olie tot lou, en voeg by eier mengsel.
Meng 2k meel, 60ml kakao, 15ml koffie poeier, 5ml sout, 20ml bakpoeier goed saam en voeg ook by eier en melk mengsel.
Bak die koek vir 35min by 180°C in 'n groterige tert bak.
SOUS: 1k suiker en 1½k kookwater
Kook die suiker en water totdat die stroop dik word.
Gooi warm stroop oor warm koek.
VERSIERSEL: 400g heelneut-sjokolade en 200ml melk
Smelt sjokolade saam met die melk en gooi oor afgekoelde koek
ANTOINETTE PERKINS se MIKROGOLF- SJOKOLADEKOEK
1 k Koekmeelblom
1 k Suiker of Strooisuiker
1 k Lou Water
9 e Versiersuiker
1 Eier of bietjie water
Sif die droë bestanddele saam. Klits die water, olie en eiers saam. Voeg die vloeistof by die droë bestanddele en klits tot gemeng.
Voeg vanieljegeursel by en klits tot gemeng. Giet beslag in mikrogolf bestande houer. Bak vir 6 minute teen 100% krag.
Toets met toetspen of die koek gaar is. Laat die koek nou 2 minute staan voor jy die koek uitkeer. Laat die koek nou afkoel.
Klits al die bestanddele van die versiersel saam. Versier die koek. Gooi klapper of sjokolade flenters oor die koek.
DALENE se IDEAL MELK SJOKOLADEKOEK
Klits eierwitte tot styf.
Meng droë bestanddele.
Maak gaatjie in droë bestanddele.
Voeg eerste olie, dan kakao gemeng met water, melk en eiergele by.
Voeg bakpoeier by eierwitte en klits weer.
Vou eierwitte in by mengsel.
Bak teen 180º C vir 30 tot 40 minute in reghoekige oondbak (die koek bly in die bak, so moenie in gewone koekpanne bak nie).
Kook Ideal melk en suiker saam.
Maak gaatjies in koek met dun voorwerp.
Gooi stroop oor koek.
Laat koek heeltemal afkoel.
2 Plakke Heelneut sjokolade
¼ Blikkie Ideal Melk
Smelt sjokolade saam met ¼ Blikkie Ideal melk en gooi oor koek.
INA PAARMAN se SJOKOLADE-EN LEMOENKOEK MET ROOM
Gebruik die heerlike nuwe sjokoladekoekmengsel -in-'n-pakkie of u eie gunsteling- resep.
Vervang egter die vloeistof wat u in die koekbeslag gebruik deur vars lemoensap en voeg 1 E (15 ml) gerasperde lemoenskil by.
Indien jy die koekmengsel gebruik, bak die koek in die gewone oond in 2 x 20- cm-koekpanne.
Vulsel en Bolaag: 1/2 K (125 ml) vars lemoensap 1 E (15 ml) suurlemoensap 1/2 E (7,5 ml) gerasperde lemoenskil
1/4 K (62,5 ml) suiker 1 E (15 ml) mielieblom knippie sout 2 E (30 ml) Van der Hum-likeur (opsioneel)
1 K (250 ml) room 2 lemoene, geskil en huisies versigtig uitgesny.
Verhit lemoen- en suurlemoensap en voeg skil by. Meng suiker, mielieblom en sout.
Voeg by die sappe en kook tot dik. Voeg likeur by en laat heeltemal afkoel in yskas.
Klop die room tot styf met 1 E (15 ml) ekstra suiker.
Gebruik 1/3 van die room tussen die koeke, smeer die volgende 1/3 bo-oor en spuit roomrosies rondom met die laaste 1/3.
Meng die lemoenskyfies met die afgekoelde lemoenbolaag en rangskik mooi bo-op die koek. Gooi die res van die mengsel bo-oor.
BETH ALLEN se SJOKOLADE-"BROWNIES" (WEG)
1 koppie botter of margarien
1 koppie klam bruinsuiker
6 opgehoopte eetlepels kakao
versiersuiker om bo-oor te sif
Só maak jy!
Smelt die botter in 'n pot op die stoof en haal dit van die plaat af.
Gooi al die ander bestanddele by en meng dit tot glad.
Skep die beslag in 'n vierkantige koekpan wat goed gesmeer en met meel bestrooi is.
Bak die brownies vir 15-20 minute teen 180 °C.
Haal die pan uit die oond, laat dit afkoel en sny dit dan in blokkies.
Weg sê: Raak spoggerig en sif 'n bietjie versiersuiker oor voordat jy dit voorsit!
ALTYD SUKSESVOLLE SJOKOLADEKOEK
125ml sagte botter
Klits eiergele en suiker saam tot lig en romerig.
Meng olie en water en roer geleidelik by eiermengsel. Klits saam.
Sif droë bestanddele en roer by eiermengsel.
Klits eierwitte styf en vou in.
Roer vanilla by en meng goed.
Skep beslag in 2 gesmeerde panne of oondpan en bak vir 30-40 minute. Laat afkoel.
Meng als vir versiersel en versier.
Vir wit koek kan kakao uitgelos word en bietjie meer meel gebruik word.
Vir Vla koek word versiersuiker vervang met dik vla
SOMMER-NET-RESEPTE se SJOKOLADEKOEK
60ml goue stroop
200g wit of bruin melksjokolade
15ml kitskoffiekrummels opgelos in 20ml kookwater
50g bruin melksjokolade, fyn gekap
100g bruin melksjokolade
Voorverhit die oond tot 160°C. Smeer 'n vierkantige koekpan met margarine en voer uit met waspapier.
Sif die bruismeel, kakao en koeksoda en strooisuiker saam in 'n groot mengbak.
Plaas die stroop, eiers, olie en melk in 'n groot mengbak. Klits goed.
Voeg dit by die droë bestanddele en klits 2min of tot gemeng.
Giet in pan en bak 60-65min of tot gaar. Keer uit op 'n draadrak en laat afkoel.
Plaas koek op 'n gelyk oppervlak. Meet 4,5 cm van onder met 'n liniaal en merk met peuselstokkies reg rondom die koek.
Sny boonste deel van koek af en sit eenkant.
Meet 'n 4cm rand reg om die koek en merk weer. Sny die vierkant in die middel uit, maar moenie die koek tot onder sny nie.
Behou die bodem.
Berei die vulsel. Smelt sjokolade teen 70% krag in mikrogolf. Roer elke minuut want blokkies behou vorm.
Voeg die room en koffie by. Klits 5min lank met draadklitser tot mengsel verdik. Voeg gekapte sjokolade by en meng.
Sif versiersuiker by en meng goed.
Skep in uitgeholde koek. Plaas boonste laag terug en verkoel sowat 'n ½ uur lank.
Berei versiersel. Smelt botter en sjokolade. Voeg versiersuiker en melk by. Versier koek.
Vir 'n goedkoper koek kan jy dit vul met vanilla roomys waarby jy 'n bietjie sterk swart koffie gevoeg het.
Anders gebruik jy sjokolade of rum & raisin roomys. 1 liter roomys sal genoeg wees. Vul die koek dan net voor bediening en hou verkoel.
Jy kan ook die versiersel vervang met gewone botter versiersel.
Verroom 150g sagte botter. Sif 900ml versiersuiker bietjie vir bietjie en klits goed.
Los 30ml koffie in 15ml kookwater op en voeg by.
EMMA van 7DE LAAN SE SJOKOLADEKOEK
1 Pakkie MOIR'S se sjokoladekoekmengsel (...en jul het gedink sy het 'n eie resep!!)
75g margarien by kamertemperatuur
480 ml versiersuiker
heel okkerneute om te versier.
Voorverhit die oond tot 180°C en smeer 2 ronde 20cm koekpanne.
Besprinkel liggies met meel.
Plaas die koekmengsel in 'n groot mengbak.
Voeg die eiers, olie en melk by en klits ongeveer 1 minuut stadig met 'n elektriese klitser.
Klits daarna 2 minute teen die hoogste spoed.
Giet die beslag in die voorbereide panne en bak vir 30 minute.
Laat 10 minute in die panne afkoel en keer dan op 'n draadrak uit en laat heeltemal afkoel.
Smeer die karamelkondensmelk op die een helfte van die koek en plaas die ander helfte bo-op.
Klits die botter en versiersuiker tot gemeng.
Los die kakaopoeier in 'n bietjie kookwater op en voeg dit by.
Klits baie goed.
Smeer versiersel bo-op die koek en versier met heel okkerneute.
Sprinkel ekstra kakaopoeier liggies oor.
DIE BESTE VAN ALLE GEREGTE se COKE SJOKOLADE KOEK:
500ml koekmeelblom 5ml sout
500ml suiker 250g sagte botter
45ml kakao 250ml Coca-Cola
375ml malvalekkers, in kwarte gesny 5ml koeksoda
125ml karringmelk 2 eiers, geklits
125g botter 45ml kakao
90ml Coca-Cola 500g versiersuiker, gesif
100g pekanneute, gekap 5ml vanielje geursel
Voorverhit die oond tot 180C. Sif meel en sout saam. Voeg suiker by. Verhit botter, kakao en Coca-Cola tot die botter gesmelt is, verwyder van stoof en voeg malvalekkers by. Roer en meng goed in die meelmengsel in.
Los koeksoda en karringmelk op, voeg by mengsel saam met geklopte eiers en geursel. Meng goed.
Skep in gesmeerde losboomringkoek pan van 250mm. Bak sowat 45 minute of tot 'n toetspen skoon uitkom.
Laat afkoel in pan en keer uit.
Versiering: Verhit botter, kakao en Coca-Cola tot net onder kookpunt, voeg by versiersuiker en meng goed.
Voeg driekwart van die neute en die geursel by. Versier koek met orige neute.
TRANSVAAL JAGTERSVERENIGING se LEKKERLEES RESEPTEBOEK se ONGEWONE SJOKOLADEKOEK
(Met erkenning aan Rina Fourie-Sűpra)
285 gr suiker
250ml mayonnaise soos Miracle Whip
Stel oond op 180°C. Sif droë bestanddele saam . Voeg mayo en water by.
Klop 2 minute lank. Bak @180 grade tot gaar.
Nog 'n resep uit die geselsbrief - Begin jou dag 'n slag met 'n lag, is
LORRAINE se SJOKOLADEKOEK.
STROOP:250ml water en 250ml suiker
Stap 1:Kook stroop en laat eenkant staan om af te koel. Spuit 'n tuitpan met kleefweermiddel, voorverhit oond tot 180 C en meng dan die koekdeeg.
30 ml bakpoeier (Dit klink baie, maar die hoeveelhede is korrek)
200 g donker sjokolade (1 plak)
30 ml brandewyn of sjerrie
Sif die koekmeelblom, bakpoeier en sout saam. Smelt die botter, suiker en sjokolade saam oor kookwater.
Klits eiers en brandewyn of sjerrie saam.
Voeg geklitste eier geleidelik by sjokolademengsel en klits goed.
Vou die meelmengsel by die eiermengsel in; die deeg is slap.
Gooi deeg in pan en bak in voorafverhitte oond vir 45 minute tot gaar.
Haal die koek uit die oond en gooi dadelik die koue stroop oor.
Laat afkoel in pan.
1 plak (200 g) heelneut sjokolade
Keer koek uit op afkoelrak en laat verder afkoel.
Breek sjokolade in blokkies en smelt saam met melk in mikrogolfoond of in kokende water. Indien jy die mikrogolfoond gebruik , roer mengsel elke 10 sekondes. Indien dit te warm word, maak die sjokolade korreltjies.
Sodra die versiersel lekker glad is, giet dit oor die koek.
WENK:Dit is raadsaam om die koek geblinddoek te eet, sodat jy nie moet sien hoe spring die kilojoules nie. Nogtans, lekker bly darem maar lekker!
En laastens, weer die: GEVAARLIKSTE SJOKOLADEKOEK IN DIE WêRELD. (Per epos via my niggie in NZ!)
SJOKOLADEKOEK in 'n BEKER! No 1.
3 Eetlepels Bruismeel
1 Eetlepel Kakao, vir vanilla koek laat kakao weg en voeg 1 extra eetlepel bruismeel by.
Vat koffiebeker en spuit met Spray & Cook.
Voeg al die droë bestanddele bymekaar roer met 'n teelepel.
Voeg dan die nat bestanddele by en meng goed.
Sit in mikrogolfoond vir 3 minute op hoog.
Haal uit en baie belangrik laat staan vir 2 minute.
Gooi uit en versier soos verkies.
SJOKOLADEKOEK in 'n BEKER! No 2.
3 eetlepels "choclate chips" (opsioneel)
1 klein tl vanilla
1 groot koffiebeker
Voeg droë bestanddele in beker en meng goed. Voeg die eier by en meng goed.
Voeg daarna die melk en olie by en meng weer goed. Voeg dan die "choclate chip" (indien gebruik) en vanilla en meng weer goed.
Plaas die beker in die mikrogolf en kook vir 3 minute op 1000 watts (hoog).
Die mengsel sal begin oor die kant van die beker rys, maar moenie daaroor bekommerd wees nie.
Laat toe om af te koel (en effe skeef terug te sak, maar wie gee om hoe dit lyk...) en tip dit dan op 'n bord uit (indien dit so verlang word!).
Bedien nes jy wil, of met roomys of vars room.
(Hierdie resep kan twee bedien as jy goedhartig voel) Die rede vir die benaming : GEVAARLIKSTE SJOKOLADE KOEK ?
Want nou is jy net vyf minute weg van heerlike sjokolade koek dag of nag!
En nou moet ek iets sjokolade-agtig in my mond kry!!
AS jy weer die GROOOOT LUS ontwikkel:
Skep 1/3 blikkie kondensmelk in 'n bakkie of glas uit,
roer 4 Etl MILO goed daarby in!
Eet dit sommer met 'n tl net so uit die bakkie of glasie! (Wie't nou koek nodig!!Jy kan mos hierdie ook versier as jy wil! )
Drink daarna 2 glase water terwille van jou gewete, want dan word dit mos Sjokolade-melk, en dis mos gesond!!
Woensdag. 2 Junie. Winter.
So begin my Junie-maand sommer op die Tweede!
Wat het van die Eerste Junie geword? Dit het iewers in 'n tyds-gleuf ingeval en ek kon dit nie weer terug kry nie. Dis hoe Tyd werk, as dit eers verby is, kry jy dit nooit weer terug nie, so gebruik elke sekonde oordeelkundig en moenie dit vermors, verby laat gaan nie!
Jul weet mos: Koop die TYD uit...en Leer ons ons dae so te tel, 'n wyse hart te bekom...
So sit ek juis hoeka gister, op die Eerste, onder 'n Blinkblaar-wag-'n-bietjie en kyk na die stroom water wat voor my verbyvloei, en ek dink aan die woorde: "met die waters wat verby is sal die meul nooit weer maal nie..."
Dit bly darem maar 'n mooi en waar spreekwoord.
Dit het my verder laat peins oor die Engelse woorde : "...all in DUE time..." Ja, inderdaad, op die BESTEMDE tyd, sal gebeur wat vir ons bedoel is, dit wat ons nie noodwendig wou hê nie, maar retrospektief, wat ons nódig gehad het om as mens te kon groei, sodat ons ook kan sê: Kyk! Die meetsnoer het vir ons, op lieflike plekke geval...